KOMISIJOS REGLAMENTAS (EB) Nr. 355/2005
2005 m. vasario 28 d.
iš dalies keičiantis Reglamentą (EEB) Nr. 2676/90, nustatantį vynų analizės metodus Bendrijoje
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1493/1999 dėl bendro vyno rinkos organizavimo (1), ypač į jo 46 straipsnio 3 dalį,
kadangi:
(1)
Alkoholio stiprumo pagal tūrį vynuose matavimas elektroninės densimetrijos metodu buvo patvirtintas pagal tarptautiniu mastu pripažintus kriterijus. Tarptautinis vynuogių ir vyno biuras savo 2000 m. Generalinėje asamblėjoje patvirtino naują šio metodo aprašymą.
(2)
Šio matavimo metodo taikymas gali užtikrinti paprastą ir tikslią vynų alkoholio stiprumo pagal tūrį kontrolę ir išvengti ginčų, susijusių su mažiau tikslių kontrolės metodų taikymu.
(3)
Šio metodo pripažinimas tolygiu Komisijos reglamento (EEB) Nr. 2676/90 (2) priedo 3 straipsnyje aprašytiems metodams neturi prasmės, ir dėl to turi būti panaikinta 3 straipsnio 2 dalis. Be to, į minėto reglamento priedo 3 straipsnį būtina įtraukti šio metodo atnaujintą aprašymą, kartu pateikiant jo tvirtinimo parametrų eksperimentines vertes.
(4)
Reikėtų atitinkamai iš dalies pakeisti Reglamentą (EEB) Nr. 2676/90.
(5)
Šiame reglamente numatytos priemonės atitinka Vyno vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EEB) Nr. 2676/90 yra iš dalies keičiamas taip:
1)
3 straipsnio 2 dalis panaikinama.
2)
Priedas atitinkamai iš dalies keičiamas pagal šio reglamento priedą.
2 straipsnis
Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2005 m. vasario 28 d.